Marmaduke Pickthall

Marmaduke Pickthall atau nama sebenar beliau Muhammad Marmaduke William Pickthall (1875-1936) adalah seorang cendekiawan Muslim Barat, yang terkenal sebagai seorang penterjemah Al-Quran. Beliau juga seorang yang puitis dan tepat dalam bahasa Inggeris. Asalnya beragama Kristian yang kemudian berpindah memeluk agama Islam. Pickthall adalah juga seorang novelis yang medapat iktiraf daripada penulis-penulis seperti D.H Lawrence, H.G Wells dan E.M Forster, wartawan, pengetua sekolah serta pemimpin politik dan agama. 

Dididik di Harrow, beliau lahir daripada keluarga Inggeris kelas menengah di mana susur galur keluarganya datang daripada seorang kesatria terkenal di bawah William Sang Penakluk. Pickthall banyak merantau di negara-negara Timur sehingga beliau mendapat reputasinya sebagai seorang cendekiawan Timur Tengah. Beliau menerbitkan terjemahan Al-Qurannya (The Meaning of the Glorious Koran) ketika menjadi penjawat jabatan di bawah pemerintahan Nizam dari Hyderabad. Terjemahannya ini menjadi terjemahan dalam bahasa Inggeris pertama yang dilakukan oleh seorang Muslim penutur jati Inggeris, dan terjemahan ini turut diakui oleh Universiti Al Azhar di Mesir serta Times Literary Supplement yang menyebut terjemahan ini sebagai sebuah pencapaian penulisan yang terbesar.

Pickthall dimakamkan di pemakaman Muslim di Brookwood.

Lihat pula 
 Abdullah Yusuf Ali
 Cendekiawan Muslim

Pautan luar 
  Biografi Marmaduke William Pickthall
  The Meaning of the Glorious Qur'an (pranala 1, pranala 2), terjemahan Al-Qur'an ke dalam bahasa Inggris oleh Pickthall
  Pickthall di Proyek Gutenberg

Ahli sastera Islam
Kelahiran 1875
Kematian 1936
Pemeluk Islam